
PREDKLADACIA SPRÁVA 
            Návrh opatrenia Národnej banky Slovenska z ... 2026 č. .../2026, ktorým sa mení a dopĺňa opatrenie Národnej banky Slovenska z 25. mája 2021 č. 5/2021 o poplatkoch za úkony Národnej banky Slovenska v znení opatrenia z 3. decembra 2024 č. 8/2024 (ďalej len „návrh opatrenia“) je vypracovaný na základe splnomocňovacieho ustanovenia § 41 ods. 3 zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení zákona č. 279/2017 Z. z.
Účelom návrhu opatrenia je aktualizácia prílohy opatrenia, a to najmä v záujme zosúladenia jej obsahu s príslušnou legislatívou Európskej únie, resp. právnymi predpismi Slovenskej republiky, ako aj s cieľom reagovania na skutočnosti identifikované v praxi. Návrhom opatrenia sa upravuje časť prílohy venovaná oblasti bankovníctva, kapitálového trhu, poisťovníctva, dôchodkového sporenia, spotrebiteľských úverov a iných úverov a pôžičiek spotrebiteľom a platobných služieb.

Návrh opatrenia sa netýka pôsobnosti miestnej územnej samosprávy, z tohto dôvodu nie je potrebné vyjadrovať sa k súladu návrhu opatrenia s Európskou chartou miestnej samosprávy. 



